Tangisan bayi

**Tangisan bayi** atau **tangisan infan** ialah tindak balas kepada seorang bayi terhadap rangsangan dalaman atau luaran. Bayi yang menangis merupakan satu bentuk komunikasi kenalurian yang asas. Dasarnya, seorang bayi sedang beralih kehidupan dari dalam rahim seorang ibu kepada persekitaran luaran. Sekiranya tangisan bayi itu berlebihan, ia dikenali sebagai rungutan bayi atau kolik (*colic*) namun, rungutan juga mungkin bukan punca tangisan yang berlebihan. Sehingga 27% ibu bapa telah menerangkan masalah tangisan bayi dalam empat bulan yang pertama. Manakala 38% pula telah mengecam masalah bayi mereka yang menangis dalam tahun pertama. Jumlah dan kekerapan masa bayi menangis, hiburan terhadap bayi serta corak tidur bayi yang terganggu amat membimbangkan dan merisaukan bagi sesetengah kalangan ibu bapa.

## Fisiologi
Tangisan boleh menimbulkan refleks Valsalva. Refleks ini memberi kesan negatif kepada tekanan hisapan susu ibu dan boleh mengakibatkan penyusuan yang buruk. Tahap kortisol akan meningkat bersama-sama dengan tekanan darah. Peningkatan tekanan darah akan memberi impak kepada aliran darah serebrum, halaju aliran darah serebrum serta tekanan intrakranium. Peningkatan tekanan serta halaju boleh menyebabkan pendarahan ada intrakranium. Hembusan nafas yang panjang juga boleh menyebabkan beberapa kesan buruk. Pulangan vena yang terhalang dan nafas yang diambil semasa pernafasan yang pantas boleh berlaku. Pelanggaran foramen ovale juga boleh berlaku.

Orang dewasa kebiasaanya boleh menentukan sama ada tangisan bayi itu menandakan bayi itu sedang dalam keadaan marah atau sakit. Kebanyakan ibu bapa juga berupaya yang lebih baik untuk membezakan tangisan bayi mereka sendiri berbanding tangisan anak-anak mereka yang lain. Seorang bayi mampu meniru kontur nada ibu bapa mereka seperti contoh, bayi di Perancis meraung dengan nada yang tinggi manakala bayi di Jerman pula dengan melodi yang jatuh. Rangsangan secara berlebihan mungkin menjadi faktor penyumbang kepada tangisan bayi dan tempoh tangisan yang aktif juga bertujuan untuk mengeluarkan rangsangan yang berlebihan untuk membantu sistem saraf bayi memperoleh semula homeostasis.

## Punca-punca
Kebanyakan bayi menangis sebagai tindak balas kepada sesuatu, namun agak sukar untuk mengenal pasti punca sebenar Kadang-kadang mungkin tiada sebab yang jelas.

Beberapa sebab yang memungkinkan termasuk:

* 
* Mengantuk atau somnolen — biasanya bayi hanya menguap atau menggosok mata
* Kesakitan akibat gas — contohnya, jika bayi belum sendawa
* Ketidakselesaan — contohnya, lampin bayi yang dipakai basah
* Suhu — contohnya, bayi berasa terlampau panas atau terlampau sejuk
* Rangsangan luaran — contohnya, terlampau banyak bunyi atau cahaya
* Kebosanan atau kesunyian
* Sakit — seperti gigi tumbuh pada bayi

Bayi yang mnangis yang secara berlebihan menunjukkan rungutan atau masalah kesihatan yang lain. Beberapa masalah kesihatan disenaraikan di bawah:

* Kecederaan
* Penderaan
* Lelas kornea
* Benda asing di mata
* Patah tulang atau fraktur
* Keabnormalan sistem saraf pusat
** Kecacatan bentuk jenis Chiari I
** Migrain pada bayi
** Hematoma subdura
* Sembelit
* Tak tolerans terhadap protein susu lembu
* Penyakit refluks gastroesofagus
* Ketaktoleranan laktosa
* Fisur anus
* Jangkitan
** Radang meninges
** Otitis media
** Jangkitan saluran kencing
** Penyakit virus
** Sindrom tourniquet rambut

## Rujukan


## Bibliografi
*